**ΔΗΛΩΣΗ ΕΝΗΜΕΡΩΣΗΣ ΚΑΙ ΣΥΝΑΙΝΕΣΗΣ ΕΠΕΞΕΡΓΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ**

H Εταιρεία «ΑΓΓΕΛΟΣ ΔΟΥΚΑΣ – ΜΑΡΓΚΑΡΕΤ ΔΟΥΚΑ Ο.Ε» και διακριτικό τίτλο ARISTON HELLAS (στο εξής «Η Εταιρεία») αντιμετωπίζει με υπευθυνότητα και ως πρωταρχικής σημασίας τα ζητήματα προστασίας προσωπικών δεδομένων και ιδιωτικότητας. Στο πλαίσιο αυτό, δημοσιεύουμε την παρούσα Γνωστοποίηση σύμφωνα με το άρθρο 13 του Γενικού Κανονισμού Προστασίας Δεδομένων για να σας ενημερώσουμε σχετικά με τη χρήση των προσωπικών σας δεδομένων.

Εάν έχετε ερωτήσεις ή απορίες οποιασδήποτε μορφής ή κάποιος όρος δεν είναι κατανοητός σε εσάς σχετικά την παρούσα Γνωστοποίηση και τον τρόπο που επεξεργαζόμαστε τα προσωπικά σας δεδομένα, μπορείτε να επικοινωνείτε στο παρακάτω e-mail: info@ariston-hellas.com

**Συλλογή και Επεξεργασία Προσωπικών Δεδομένων.**

Ο παρακάτω πίνακας εκθέτει τους σκοπούς επεξεργασίας των προσωπικών δεδομένων που συλλέγονται από τους συναλλασόμενους, συνεργαζόμενους ή και εργαζόμενους της εταιρείας, τις κατηγορίες των δεδομένων αυτών, καθώς επίσης και τη νομική βάση της επεξεργασίας τους:

|  |  |  |
| --- | --- | --- |
| **Σκοπός επεξεργασίας των δεδομένων** | **Προσωπικά Δεδομένα** | **Νομική Βάση Επεξεργασίας** |
| Η διασφάλιση της ομαλής λειτουργίας της εταιρείας και της εξυπηρέτησης των σκοπών της εταιρείας και των συναλλασόμενων με αυτήν. Η βελτιστοποίηση των Υπηρεσιών της Εφαρμογής στα πλαίσια της οποίας δύναται η εφαρμογή να παραχωρεί σε τρίτα, φυσικά ή νομικά πρόσωπα, τα προσωπικά δεδομένα. | Προσωπικές πληροφορίες, (ονοματεπώνυμο,/ επωνυμία, αντικείμενο δραστηριότητας), στοιχεία επικοινωνίας, (e mail όπως αυτό έχει παραχωρηθεί από τον συναλλασόμενο, αριθμός τηλεφώνου, επαγγελματική διεύθυνση/έδρα), πληροφορίες λοιπών θεμάτων (ΑΦΜ, Δ.Ο.Υ, οικονομικά στοιχεία, περιεχόμενα επαγγελματικής αλληλογραφίας)Ειδικά, για τους εργαζόμενους στην εταιρεία, εκτός των ανωτέρω και: ηλικία, επαγγελματική εμπειρία, επίπεδο σπουδών, ειδικότητα καθώς και οποιαδήποτε δεδομένο, επιβάλλεται η συλλογή του από το Νόμο). | Συγκατάθεση |
| Βελτιστοποίηση χρήσης ιστότοπου | Πληροφορίες σύνδεσης, δραστηριότητα χρηστών εντός του ιστότοπου | Σκοποί εννόμων συμφερόντων της Εφαρμογής.Συγκατάθεση |

Τα προσωπικά δεδομένα που παρέχονται προς την Εταιρεία χρησιμοποιούνται αποκλειστικά για το σκοπό για τον οποίον υποβλήθηκαν.

Ο σκοπός εννόμων συμφερόντων της Εταιρείας έγκειται στην εύρυθμη λειτουργία της, τόσο με τους συναλλασόμενους με αυτήν (αγορές – πωλήσεις προϊόντων), όσο και με τους εργαζόμενους της.

 **Γνωστοποίηση σε τρίτους.**

Η Εταιρεία δύναται να γνωστοποιεί τα παραπάνω προσωπικά δεδομένα σε εταιρείες παροχής μηχανογραφικής υποστήριξης και υποστήριξης ιστότοπων, εταιρείες φιλοξενίας ιστότοπων και φορείς κάθε νομικής προσωπικότητας που έχουν σκοπούς ή αντικείμενα, συμβατά με τους σκοπούς της Εταιρείας, που δεσμεύονται έναντι της Εταιρείας με τις ίδιες υποχρεώσεις προστασίας των προσωπικών σας δεδομένων.

**Ασφάλεια.**

Η Εταιρεία συλλέγει, διατηρεί και επεξεργάζεται τα προσωπικά δεδομένα με τρόπο που διασφαλίζει την προστασία. Συγκεκριμένα, η επεξεργασία των προσωπικών άλλης δεδομένων γίνεται αποκλειστικά και μόνο από διαχειριστές ή από εντεταλμένο για αυτόν το σκοπό προσωπικό, ενώ λαμβάνονται όλα τα κατάλληλα οργανωτικά και τεχνικά μέτρα για την ασφάλεια των δεδομένων και την προστασία από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση και κάθε άλλης μορφής αθέμιτη επεξεργασία.

**Περίοδος Διατήρησης.**

Τα προσωπικά δεδομένα που υποβάλλετε στην Εταιρεία διατηρούνται μόνο για όσο χρονικό διάστημα απαιτείται για τους σκοπούς για τους οποίους συλλέχθηκαν ή όπως απαιτείται από το νόμο.

**Δικαιώματα υποκειμένων.**

Σε αυτήν την ενότητα παρουσιάζονται τα δικαιώματά σας σε σχέση με τα προσωπικά σας δεδομένα.

Η Εταιρεία και οι διαχειριστές της μεριμνούν για την απρόσκοπτη άσκηση των παρακάτω δικαιωμάτων σας:

**1. Το δικαίωμα της πληροφόρησης/ ενημέρωσης.**

Έχετε το δικαίωμα να ζητάτε και να λαμβάνετε σαφείς, διαφανείς και εύκολα κατανοητές πληροφορίες σχετικά με τον τρόπο που επεξεργαζόμαστε τα προσωπικά σας δεδομένα.

**2. Το δικαίωμα της πρόσβασης.**

Έχετε το δικαίωμα να αποκτάτε πρόσβαση στα προσωπικά σας δεδομένα δωρεάν.

**3. Το δικαίωμα της διόρθωσης.**

Έχετε το δικαίωμα να ζητάτε τη διόρθωση των προσωπικών σας δεδομένων εάν είναι ανακριβή ή ελλιπή.

**4. Το δικαίωμα της διαγραφής.**

Έχετε το δικαίωμα να ζητάτε τη διαγραφή ή την αφαίρεση των προσωπικών σας δεδομένων όταν δεν είναι πλέον απαραίτητα για τους σκοπούς που συλλέχθηκαν ή δεν υπάρχει νόμιμος λόγος για τη συνέχιση της επεξεργασίας τους. Το δικαίωμα της διαγραφής δεν είναι απόλυτο, στο βαθμό που υπάρχει ιδιαίτερη νομική υποχρέωση ή άλλη νόμιμη αιτία για τη διατήρηση των προσωπικών σας δεδομένων από την Εταιρεία.

**5. Το δικαίωμα του περιορισμού της επεξεργασίας.**

Έχετε το δικαίωμα να περιορίσετε ή να καταργήσετε την περαιτέρω επεξεργασία των προσωπικών σας δεδομένων. Στις περιπτώσεις που η επεξεργασία έχει περιοριστεί, τα προσωπικά σας δεδομένα παραμένουν αποθηκευμένα, χωρίς να υφίστανται περαιτέρω επεξεργασία.

**6. Το δικαίωμα φορητότητας δεδομένων.**

Έχετε το δικαίωμα να ζητάτε τα προσωπικά δεδομένα που σας αφορούν και τα οποία μας έχετε παράσχει σε δομημένο, κοινώς χρησιμοποιούμενο και αναγνώσιμο από μηχανήματα μορφότυπο, καθώς και να διαβιβάσουμε τα εν λόγω δεδομένα σε άλλον υπεύθυνο επεξεργασίας.

**7. Το δικαίωμα εναντίωσης.**

Έχετε το δικαίωμα να αντιτάσσεστε ανά πάσα στιγμή και για λόγους που σχετίζονται με την ιδιαίτερη κατάστασή σας στην επεξεργασία των προσωπικών σας δεδομένων, εκτός εάν η Εταιρεία και οι διαχειριστές της καταδείξουν επιτακτικούς και νόμιμους λόγους για την εν λόγω επεξεργασία.

**Ανάκληση συγκατάθεσης.**

Σας ενημερώνουμε για την ύπαρξη του δικαιώματός σας να ανακαλέσετε τη συγκατάθεσή σας οποτεδήποτε, χωρίς να θιγεί η νομιμότητα της επεξεργασίας που βασίστηκε στη συγκατάθεση πριν από την ανάκλησή της, με επικοινωνία στο e.mail: info@ariston-hellas.com

**Υποβολή καταγγελίας**

Για περαιτέρω πληροφορίες και συμβουλές σχετικά με τα δικαιώματά σας ή για την υποβολή καταγγελίας μπορείτε να απευθυνθείτε στην Αρχή Προστασίας Δεδομένων Προσωπικού Χαρακτήρα, τηλ: +30-210 6475600, ιστοσελίδα: <http://www.dpa.gr>

**Αλλαγές στην παρούσα Γνωστοποίηση.**

Στόχος μας είναι να επανεξετάζουμε και να ενημερώνουμε συνεχώς την παρούσα Γνωστοποίηση, προκειμένου να συμμορφωνόμαστε με τις σχετικές νομοθετικές και κανονιστικές απαιτήσεις, παρέχοντας παράλληλα τη βέλτιστη προστασία των προσωπικών σας δεδομένων. Οποιαδήποτε ενημέρωση θα κοινοποιείται μέσω του παρόντος ιστότοπου.

**Ορισμοί**

Προσωπικά Δεδομένα: κάθε πληροφορία που αφορά ταυτοποιημένο ή ταυτοποιήσιμο φυσικό πρόσωπο και του οποίου η ταυτότητα μπορεί να εξακριβωθεί άμεσα ή έμμεσα, ιδίως μέσω αναφοράς σε αναγνωριστικό στοιχείο ταυτότητας, όπως, κατ’ ενδεικτική και όχι περιοριστική απαρίθμηση, ονοματεπώνυμο, τηλέφωνο, ηλεκτρονική διεύθυνση επικοινωνίας.

Ειδικές Κατηγορίες Προσωπικών Δεδομένων («Ευαίσθητα Προσωπικά Δεδομένα»): δεδομένα προσωπικού χαρακτήρα που αποκαλύπτουν τη φυλετική ή εθνοτική καταγωγή, τα πολιτικά φρονήματα, τις θρησκευτικές ή φιλοσοφικές πεποιθήσεις ή τη συμμετοχή σε συνδικαλιστική οργάνωση, καθώς και γενετικά δεδομένα, βιομετρικά δεδομένα, δεδομένα που αφορούν στην υγεία ή στη σεξουαλική ζωή ή στο γενετήσιο προσανατολισμό του φυσικού προσώπου.

Υποκείμενο των Δεδομένων: το ταυτοποιημένο ή ταυτοποιήσιμο φυσικό πρόσωπο στο οποίο αναφέρονται τα Προσωπικά Δεδομένα ή/και τα Ευαίσθητα Προσωπικά Δεδομένα.

Επεξεργασία: κάθε πράξη ή σειρά πράξεων που πραγματοποιείται με ή χωρίς τη χρήση αυτοματοποιημένων μέσων σε δεδομένα προσωπικού χαρακτήρα ή σε σύνολα δεδομένων προσωπικού χαρακτήρα, όπως η συλλογή, η καταχώριση, η οργάνωση, η διάρθρωση, η αποθήκευση, η προσαρμογή ή η μεταβολή, η ανάκτηση, η αναζήτηση, η χρήση, η κοινολόγηση με διαβίβαση, η διάδοση ή κάθε άλλης μορφής διάθεση, η συσχέτιση ή ο συνδυασμός, ο περιορισμός, η διαγραφή ή η καταστροφή.

Υπεύθυνος Επεξεργασίας: Για τους σκοπούς της παρούσας πολιτικής, ως Υπεύθυνοι Επεξεργασίας νοούνται οι διαχειριστές της Εταιρείας που ξεχωριστά ή από κοινού καθορίζουν τους σκοπούς και τον τρόπο επεξεργασίας των Προσωπικών Δεδομένων.

Εκτελών την Επεξεργασία: το φυσικό ή νομικό πρόσωπο, η δημόσια αρχή, η υπηρεσία ή άλλος φορέας που επεξεργάζεται Προσωπικά Δεδομένα για λογαριασμό του Υπεύθυνου Επεξεργασίας.

Συγκατάθεση: κάθε ένδειξη βουλήσεως του Υποκειμένου των Δεδομένων, ελεύθερη, συγκεκριμένη, ρητή και εν πλήρει επιγνώσει, με την οποία το Υποκείμενο των Δεδομένων εκδηλώνει ότι συμφωνεί, με δήλωση ή με σαφή θετική ενέργεια, να αποτελέσουν αντικείμενο επεξεργασίας τα Προσωπικά Δεδομένα που το αφορούν.

Παραβίαση Προσωπικών Δεδομένων: η παραβίαση της ασφάλειας που οδηγεί σε τυχαία ή παράνομη καταστροφή, απώλεια, μεταβολή, άνευ άδειας κοινολόγηση ή πρόσβαση σε Προσωπικά Δεδομένα που διαβιβάστηκαν, αποθηκεύτηκαν ή υποβλήθηκαν κατ’ άλλο τρόπο σε Επεξεργασία.

**Απολύτως αναγκαία Cookies**

Για τη λειτουργία ορισμένων ιστοσελίδων είναι απαραίτητο να συλλέξουμε ορισμένα cookies. Στην περίπτωση αυτή, δεν απαιτείται η συγκατάθεσή σας. Πρόκειται για «cookies πρώτου αποδέκτη» χωρίς τα οποία είναι αδύνατη η λειτουργία της ιστοσελίδας μας. Σας επιτρέπουν να κάνετε περιήγηση και να χρησιμοποιήσετε τις λειτουργίες της ιστοσελίδας, όπως πρόσβαση σε ασφαλείς περιοχές κ.λπ. Όλες οι προτιμήσεις και ρυθμίσεις σας (π.χ. γλώσσα και χώρα, πληροφορίες σύνδεσης, ρυθμίσεις προγράμματος περιήγησης και plugins), οι οποίες αποθηκεύονται στα cookies αναπαράγονται στους διαδικτυακούς μας τόπους και δεν δύνανται να αναγνωρίζουν την ατομική σας ταυτότητα. Χωρίς αυτά, πολλές υπηρεσίες της ιστοσελίδας μας είναι αδύνατο να λειτουργήσουν αποτελεσματικά.

**Cookies Απόδοσης, Ανάλυσης και Έρευνας**

Αυτά τα cookies χρησιμοποιούνται αμιγώς στο πλαίσιο εσωτερικής έρευνας για τους τρόπους βελτίωσης της υπηρεσίας που παρέχουμε σε όλους τους χρήστες μας. Πρόκειται για cookies, που σκοπό έχουν τη βελτίωση των υπηρεσιών που προσφέρει η ιστοσελίδα μας, ώστε να απηχούν καλύτερα στο καταναλωτικό κοινό. Τα cookies απλώς αξιολογούν τον τρόπο με τον οποίο αλληλεπιδράτε με τον ιστότοπό μας – ως ανώνυμος χρήστης (τα συλλεγόμενα δεδομένα δεν σας ταυτοποιούν προσωπικά) συλλέγοντας πληροφορίες όπως τον αριθμό των ατόμων που επισκέπτονται τους διαδικτυακούς μας τόπους και τις επιμέρους σελίδες, αλλά και τον αριθμό όσων επιστρέφουν σε αυτόν, τις λέξεις-κλειδιά που χρησιμοποιούνται στο πεδίο της αναζήτησης, τη τοποθεσία του χρήστη, δηλαδή τη χώρα, την περιοχή και, κατά περίπτωση, την πόλη ή τον δήμο, από τον οποίο πραγματοποιείται η πρόσβαση κ.λπ. Επιπλέον, καταγράφουν τις σελίδες που επισκέπτεστε, το χρόνο που παραμένετε σε αυτές καθώς και τα σημεία που εκδηλώνετε ενδιαφέρον. Για τη χρήση αυτών θα απαιτηθεί η συναίνεσή σας.

**Cookies Διαφημίσεων**

Αυτά τα cookies μας βοηθούν να προσαρμόζουμε τις διαφημίσεις που πιστεύουμε ότι μπορεί να ενδιαφέρουν τους χρήστες, να συλλέγουν και να χρησιμοποιούν άλλα δεδομένα σχετικά με τις δραστηριότητες των χρηστών στους ιστότοπους ή / και τις υπηρεσίες μας (π.χ. για να τους επιτρέψουν να προσαρμόσουν διαφημίσεις σε υπηρεσίες τρίτων).Πρόκειται για cookies που μας επιτρέπουν να λαμβάνουμε πληροφορίες σχετικά με το ενδιαφέρον που έχει επιδείξει ο χρήστης σε κάποιο από τα διαφημιζόμενα προϊόντα και τις υπηρεσίες μας. Περαιτέρω, για την εξατομίκευση του περιεχομένου και των διαφημίσεων των διαδικτυακών μας τόπων, την παροχή λειτουργιών κοινωνικών μέσων και την ανάλυση της επισκεψιμότητας του χρησιμοποιούμε εργαλεία (όπως ενδεικτικά [Google Analytics](https://marketingplatform.google.com/about/analytics/), [Google AdWords](https://ads.google.com/intl/el_gr/home/), [Facebook pixel](https://www.facebook.com/business/learn/facebook-ads-pixel) κ.λπ.). Επιπλέον, λάβετε υπόψη σας ότι στο πλαίσιο αυτού του σκοπού ενδέχεται να μοιραζόμαστε πληροφορίες σχετικά με τη συμπεριφορά σας στην ιστοσελίδα μας με τρίτους παρόχους υπηρεσιών κοινωνικών μέσων, διαφήμισης και αναλύσεων, οι οποίοι ενδεχομένως να τις συνδυάσουν με άλλες πληροφορίες που τους έχετε παραχωρήσει ή τις οποίες έχουν συλλέξει σε σχέση με την από μέρους σας χρήση των υπηρεσιών τους. Για τη χρήση αυτών θα απαιτηθεί η συναίνεσή σας.

 

Παρακαλούμε επιλέξτε εάν αποδέχεστε ή όχι να παράσχετε στην Εταιρεία τα παραπάνω δεδομένα καθώς και να επεξεργαζόμαστε τα στοιχεία αυτά για τον σκοπό που σας αναφέραμε συμπληρώνοντας το αντίστοιχο πεδίο:

 Αποδέχομαι Δεν αποδέχομαι